CELEX: 32019D0604
Language: ro
Date: 2019-04-11 00:00:00
Title: Decizia de punere în aplicare (UE) 2019/604 a Comisiei din 11 aprilie 2019 de modificare a anexelor I și III la Decizia 2010/472/UE în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe sau părților acestora autorizate să introducă în Uniune material seminal, ovule și embrioni de animale din speciile ovină și caprină [notificată cu numărul C(2019) 2838] (Text cu relevanță pentru SEE.)

12.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 103/47
               
            
         DECIZIA DE PUNERE ÎN APLICARE (UE) 2019/604 A COMISIEI
         din 11 aprilie 2019
         de modificare a anexelor I și III la Decizia 2010/472/UE în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe sau părților acestora autorizate să introducă în Uniune material seminal, ovule și embrioni de animale din speciile ovină și caprină
         
            
               [notificată cu numărul C(2019) 2838]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (2) litera (b), articolul 17 alineatul (3), articolul 18 alineatul (1) prima liniuță și articolul 19 teza introductivă și litera (b),
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 22 martie 2019, Consiliul European a adoptat Decizia (UE) 2019/476 (2) privind prelungirea termenului în temeiul articolului 50 alineatul (3) din TUE, de comun acord cu Regatul Unit. În conformitate cu decizia respectivă, în cazul în care Acordul privind retragerea nu este aprobat de Camera Comunelor până cel târziu la 29 martie 2019, termenul prevăzut la articolul 50 alineatul (3) din TUE se prelungește până la 12 aprilie 2019. Întrucât Acordul privind retragerea nu a fost aprobat până la 29 martie 2019, legislația Uniunii nu se va mai aplica în cazul și pe teritoriul Regatului Unit începând cu 13 aprilie 2019 („data retragerii”).
                  
               
                     (2)
                  
                  
                     Decizia 2010/472/UE a Comisiei (3) stabilește în anexa I lista țărilor terțe sau a părților acestora din care statele membre trebuie să autorizeze importurile de transporturi de material seminal de la animale din speciile ovină și caprină, iar în anexa III lista țărilor terțe sau a părților acestora din care statele membre trebuie să autorizeze importurile de transporturi de ovule și embrioni de animale din speciile ovină și caprină.
                  
               
                     (3)
                  
                  
                     Regatul Unit al Marii Britanii și Irlandei de Nord a furnizat garanțiile necesare pentru ca țara respectivă și anumite teritorii dependente ale Coroanei Britanice să respecte condițiile prevăzute în Decizia 2010/472/UE pentru introducerea în Uniune a transporturilor de material seminal, ovule și embrioni de animale din speciile ovină și caprină, după data retragerii, prin respectarea în continuare a legislației Uniunii pentru o perioadă inițială de cel puțin nouă luni.
                  
               
                     (4)
                  
                  
                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord și anumite teritorii dependente ale Coroanei Britanice ar trebui incluse în listele țărilor terțe sau părților acestora prevăzute în anexele I și III la Decizia 2010/472/UE autorizate pentru introducerea în Uniune a transporturilor de material seminal, ovule și embrioni de animale din speciile ovină și caprină.
                  
               
                     (5)
                  
                  
                     Prin urmare, anexele I și III la Decizia 2010/472/UE ar trebui modificate în consecință.
                  
               
                     (6)
                  
                  
                     Prezenta decizie ar trebui să se aplice de la 13 aprilie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexele I și III la Decizia 2010/472/UE se modifică în conformitate cu anexa la prezenta decizie.
         
         
            Articolul 2
            Prezenta decizie se aplică de la 13 aprilie 2019.
            Cu toate acestea, decizia nu se aplică în cazul în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 11 aprilie 2019.
            
               
                  Pentru Comisie
               
               Jyrki KATAINEN
               
                  Vicepreședinte
               
            
         
         
            (1)  JO L 268, 14.9.1992, p. 54.
         
            (2)  Decizia (UE) 2019/476 a Consiliului European adoptată de comun acord cu Regatul Unit din 22 martie 2019 privind prelungirea termenului în temeiul articolului 50 alineatul (3) din TUE (JO L 80 I, 22.3.2019, p. 1).
         
            (3)  Decizia 2010/472/UE a Comisiei din 26 august 2010 privind importurile de material seminal, ovule și embrioni de animale din speciile ovină și caprină în Uniune (JO L 228, 31.8.2010, p. 74).
      
      
         
            ANEXĂ
            Anexele I și III la Decizia 2010/472/UE se modifică după cum urmează:
            
                        (1)
                     
                     
                        Tabelul prevăzut în anexa I la Decizia 2010/472/UE se modifică după cum urmează:
                        
                                    (a)
                                 
                                 
                                    după rubrica referitoare la Chile se introduc rândurile următoare:
                                    
                                                „GB
                                             
                                             
                                                Regatul Unit al Marii Britanii și Irlandei de Nord
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey”
                                             
                                             
                                                 
                                             
                                             
                                                 
                                             
                                          
                              
                                    (b)
                                 
                                 
                                    după rubrica referitoare la Islanda se introduce rândul următor:
                                    
                                                „JE
                                             
                                             
                                                Jersey”
                                             
                                             
                                                 
                                             
                                             
                                                 
                                             
                                          
                              
                  
                        (2)
                     
                     
                        Tabelul prevăzut în anexa III la Decizia 2010/472/UE se modifică după cum urmează:
                        
                                    (a)
                                 
                                 
                                    după rubrica referitoare la Chile se introduc rândurile următoare:
                                    
                                                „GB
                                             
                                             
                                                Regatul Unit al Marii Britanii și Irlandei de Nord
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey”
                                             
                                             
                                                 
                                             
                                             
                                                 
                                             
                                          
                              
                                    (b)
                                 
                                 
                                    după rubrica referitoare la Islanda se introduce rândul următor:
                                    
                                                „JE
                                             
                                             
                                                Jersey”